**Koogi küla Jõeveski tn 7 maaüksuse avalik arutelu**

Jõelähtme 27.05.2025

Algus: 14.00

Juhatas:

Osavõtjad: (koos andmetega eraldi lehel vt lisa 1)

Tõnu Ammussaar, huvitatud isiku esindaja

Viire Ernesaks, planeerija

Tiina Skolimowski, planeeringuspetsialist,

Elvis Tõnnisson, osakonna juhataja

**Arutati**

Detailplaneeringu avalik väljapanek vältas 21.04.–20.05.2025. Avaliku väljapaneku ajal esitasid omapoolsed seisukohad, ettepanekud Keskkonnaamet ja puudutatud isikud.

Avalikul arutelul puudutatud isikuid ei osalenud.

Vallavalitsuse planeeringuspetsialist tutvustas avaliku väljapaneku ajal laekunud kirjalikke seisukohti ja ettepanekuid ning vallapoolseid vastuseid neile.

1. Keskkonnaamet pööras tähelepanu, et kuna detailplaneeringu algatamise hetkel ei olnud plaanis rajada hüdroenergia rajatist Jõelähtme jõele ja seetõttu ei ole koostatud KSH eelhinnangus ka sellega kaasnevat mõju hinnatud sh kaasates kalastikuekspert/ihtüoloogi.

Huvitatud isik nõustus, et ta lähtub edasisel detailplaneeringu koostamisel Keskkonnaameti poolt esitatud seisukohtadest ja nõustub lisa toimingute läbiviimise vajadusega enne menetluse jätkamist. Planeeringu koostamisse kaasatakse kalastikuekspert/ihtüoloog ja antakse täiendavalt eelhinnang hüdroenergia rajatise kavandamiseks.

1. Avaliku väljapaneku ajal saatis Jõelähtme Vallavalitsusele kirja omapoolsete seisukohtadega puudutatud isik, naabermaaüksuse Jõeveski tn 5 omanik, illustreerides seejuures naabermaaüksuse oma kirjas välja toodut väljavõtetega maa-ameti geoportaali fotodega. Saadetud kirjas oli muuhulgas esitatud küsimusi ja tehtud ettepanekuid detailplaneeringu lahenduste osas, mida sooviti korrigeerida.

Need puudutasid detailplaneeringuga kavandatud ehitusõiguse mahtusid ja ehitustingimusi. Üldplaneeringuga määratud elamute omavahelisi kaugusi (25 m) ja selle tagamist ning kinnistule rajatud kasvuhoone seaduslikkust.

Vallaametnikud koos huvitatud isiku ja planeerijaga arutasid ülesse kerkinud küsimusi ja ettepanekuid ja leppisid kokku, mis osas oleks vajalik ja võimalik detailplaneeringu materjali korrigeerida, täpsustada ja rohkem selgitada. Vallaametnikud rõhutavad, et varem toimunud menetluste osas, millele puudutatud isik on oma kirjas samuti viidanud, ei peetud võimalikuks praeguses detailplaneeringu koostamise etapis selgitusi anda.

1. Küla elanik MTÜ Koogitükk liikmena, elukoha aadressiga Koogi tee 23, edastas avaliku väljapaneku ajal e-kirja, milles väljendas omapoolset seisukohta Koogi küla Jõeveski tn 7 maaüksusel toimuva osas, toetudes seejuures Jõeveski tn 5 kinnistu omaniku kirjale ja selles kirjas olnud lisadele. Isik rõhutas, et tema soov on, et kõiki elanikke koheldakse ühtemoodi ja inimeste privaatsus ja õiglus säiliks.

Vallaametnik tõdes veelkord, et ta suhtub tõsiselt kirjades välja toodud punktidesse, kuid teatab detailplaneeringu avaliku väljapaneku ajal kirjalikult arvamusi esitanud isikutele detailplaneeringu koostamise korraldajana oma põhjendatud seisukohad arvamuste kohta, mis puudutavad konkreetselt koostatava detailplaneeringu lahendusettepanekuid. Neid ettepanekuid aga kodanik oma poolt lisaks ei esitanud ja samuti ei osalenud ta avalikul arutelul, kuhu vallaametnikud teda vastavalt olid kutsunud.

**Otsustati**

Lepiti kokku, et peale täienduste, paranduste ja selgituste sisseviimist planeeringusse lepitakse uus kokkusaamine vallamajas, kuna puudutatud isik teatas eelnevalt, et ta ei saa osaleda avalikul arutelul ja soovib määrata uue aja kohtumiseks.